Uznesenie Mestského súdu Bratislava III sp. zn. 23Nsre/43/2025 z 12. 8. 2025
Uznesenie Mestského súdu Bratislava III z 12. augusta 2025, sp. zn. 23Nsre/43/2025, ECLI:SK:MSBA3:2025:1125924431.1
Súd: Mestský súd Bratislava III
Spisová značka: 23Nsre/43/2025
ECLI: ECLI:SK:MSBA3:2025:1125924431.1
Dátum vydania: 12. 8. 2025
Forma: Uznesenie
Oblasť práva: Obchodné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 23Nsre/43/2025 1125924431 12. 08. 2025 JUDr. Ivona Hrčeková ECLI:SK:MSBA3:2025:1125924431.1
Uznesenie Mestský súd Bratislava III. v právnej veci navrhovateľa: Localno s. r. o., Fadruszova XXX/X , XXX XX A.V. Č. K. M. J.: XX XXX XXX o námietkach podaných proti odmietnutiu vykonania zápisu do obchodného registra takto rozhodol: I. Súd námietky z a m i e t a. odôvodnenie: 1. Mestský súd Bratislava III. ako príslušný registrový súd (ďalej len „registrový súd“) v konaní o zápise údajov do obchodného registra podľa § 278 písm. a) zákona č. 161/2015 Z.z. Civilný mimosporový poriadok v príslušnom znení (ďalej len „Civilný mimosporový poriadok“), podľa § 8 odsek 3 zákona č. 530/2003 Z.z. o obchodnom registri a o zmene a doplnení niektorých zákonov (ďalej len „Zákon o obchodnom registri“) oznámením o odmietnutí vykonania zápisu zo dňa 29.7.2025 odmietol vykonať zmenu zapísaných údajov na základe návrhu na zmenu zapísaných údajov 5/Re/2646/2025, ktorý bol podaný dňa 28.7.2025 navrhovateľom : Localno s. r. o., Fadruszova 728/2 , 841 04 Bratislava- mestská časť Karlová Ves IČO: 51 429 055 . 2. Registrový súd odmietol vykonať zápis údajov do obchodného registra z dôvodu, že v zmysle § 6 ods.1 písm. c) Z. č. 530/2003 Z. z. o obchodnom registri súd pred zápisom údajov do obchodného registra, zápisom zmeny zapísaných údajov a výmazom zapísaných údajov (ďalej len „zápis“) z predložených listín preverí, či sú spolu s návrhom na zápis predložené všetky prílohy ustanovené osobitným predpisom. Navrhovateľ nepredložil rozhodnutie jediného spoločníka o zmene spoločenskej zmluvy, pričom z rozhodnutia musí vyplývať zmena sídla spoločnosti a zmena adresy spoločníka a konateľa. Ďalej navrhovateľ nepredložil listinu, ktorou sa preukazuje súhlas vlastníka nehnuteľnosti obsahujúci úradne osvedčený podpis vlastníka a nepredložil doklad o zmene bydliska konateľa a spoločníka. 3. Oznámenie o odmietnutí vykonania zápisu bolo doručené navrhovateľovi dňa 29.7.2025. 4. Dňa 29.7.2025 boli podané v zákonnej lehote v elektronickej podobe námietky proti odmietnutiu vykonania zápisu týkajúce sa navrhovateľa, v ktorých navrhovateľ uvádza, že jeho jednoduchý návrh na zmenu adresy firmy bol odmietnutý. Nerozumie z akého dôvodu bola jeho žiadosť odmietnutá . 5. Podľa § 6 odsek 1 Zákona o obchodnom registri, registrový súd pred zápisom údajov do obchodného registra, zápisom zmeny zapísaných údajov a výmazom zapísaných údajov (ďalej len „zápis“) z predložených listín preverí, či a) návrh na zápis podala oprávnená osoba, b) je návrh na zápis úplný, c) sú spolu s návrhom na zápis predložené všetky prílohy ustanovené osobitným predpisom, d) sú prílohy predložené vo forme ustanovenej osobitným zákonom, e) údaje uvedené v návrhu na zápis sa zhodujú s údajmi vyplývajúcimi z predložených príloh, f) bol zaplatený súdny poplatok okrem podaní, ktoré podľa osobitného zákona nepodliehajú poplatkovej povinnosti. 6. Podľa § 6 odsek 3 Zákona o obchodnom registri za neúplný sa považuje návrh na zápis,
a) ktorý nebol podaný na tlačive ustanovenom osobitným predpisom, to neplatí, ak sa návrh na zápis podáva prostredníctvom jednotného kontaktného miesta, b) v ktorom nie sú uvedené všetky údaje ustanovené týmto zákonom alebo osobitným zákonom, c) v ktorom sú uvedené iba údaje, o ktorých tento zákon ani osobitný zákon neustanovuje, že sa zapisujú do obchodného registra, d) ktorý je nezrozumiteľný, e) v ktorom sú uvedené údaje v rozpore s odsekom 2. 7. Podľa § 282 odsek 1 Civilného mimosporového poriadku ak registrový súd v konaní o zápise údajov do obchodného registra odmietne vykonať zápis, môže navrhovateľ podať námietky proti odmietnutiu vykonania zápisu (ďalej len „námietky“). 8. Podľa § 282 odsek 2 Civilného mimosporového poriadku v námietkach môže navrhovateľ odstrániť nedostatky, najmä doplniť chýbajúce údaje alebo opraviť nesprávne údaje, pre ktoré bolo vykonanie zápisu odmietnuté. 9. Podľa § 283 Civilného mimosporového poriadku námietky sa podávajú na registrovom súde do 15 dní odo dňa doručenia oznámenia o odmietnutí vykonania zápisu. 10. Podľa § 283a Civilného mimosporového poriadku námietky sa podávajú výlučne v elektronickej podobe. Námietky musia byť registrovému súdu podané elektronickými prostriedkami prostredníctvom elektronického formulára zverejneného na ústrednom portáli verejnej správy podľa osobitného zákona alebo na špecializovanom portáli podľa osobitného zákona a autorizované navrhovateľom podľa osobitného zákona, inak na námietky registrový súd neprihliada. Námietky sa podávajú spolu s prílohami v elektronickej podobe, inak na ne registrový súd neprihliada. 11. Podľa § 284 Civilného mimosporového poriadku späťvzatie námietok sa nepripúšťa. 12. Podľa § 285 odsek 1 Civilného mimosporového poriadku o námietkach rozhoduje registrový súd bez nariadenia pojednávania v lehote desiatich pracovných dní od ich doručenia. Odmietnutie vykonania zápisu preskúma súd len z hľadiska splnenia podmienok podľa osobitného predpisu. 13. Podľa § 285 odsek 2 Civilného mimosporového poriadku ak registrový súd námietkam vyhovie, vykoná zápis. Ak návrh na zápis obsahuje deň, ku ktorému má byť navrhovaný údaj zapísaný, zapíše sa navrhovaný údaj k tomuto dňu. Ak registrový súd vykonáva zápis neskôr alebo ak návrh na zápis neobsahuje deň, ku ktorému má byť navrhovaný údaj zapísaný, zapíše sa navrhovaný údaj ku dňu nasledujúcemu po dni vykonania zápisu. 14. Podľa § 286 odsek 1 Civilného mimosporového poriadku registrový súd námietky zamietne, ak nie sú splnené podmienky na vykonanie zápisu. 15. Podľa § 286 odsek 2 Civilného mimosporového poriadku o zamietnutí námietok sa rozhoduje uznesením. Proti tomuto uzneseniu je prípustné odvolanie. 16. Podľa § 287 odsek 1 Civilného mimosporového poriadku o námietkach rozhoduje sudca okrem prípadu podľa odseku 2. 17. Podľa § 287 odsek 2 Civilného mimosporového poriadku súdny úradník vykoná zápis, ak navrhovateľ podal námietky, odstránil nedostatky, ktoré boli dôvodom na odmietnutie vykonania zápisu, a ak sú splnené všetky podmienky na vykonanie zápisu podľa osobitného predpisu. 18. Podľa § 110 odsek 1 písm. a) Z. č. 513/1991 Z. z. spoločenská zmluva musí obsahovať obchodné meno a sídlo spoločnosti. Podľa § 125 odsek 1 písm. d) Z. č. 513/1991 Z. z. valné zhromaždenie spoločníkov je najvyšším orgánom spoločnosti. Do jeho pôsobnosti patrí rozhodovanie o zmene spoločenskej zmluvy (§ 141), ak je zákonom alebo spoločenskou zmluvou zverené do pôsobnosti valného zhromaždenia. Podľa § 132 odsek 1 Z. č. 513/1991 Z. z. ak má spoločnosť jediného spoločníka, vykonáva tento spoločník pôsobnosť valného zhromaždenia. Rozhodnutie jediného spoločníka urobené pri výkone pôsobnosti valného zhromaždenia musí mať písomnú formu a musí ho podpísať, ak tento zákon neustanovuje inak. Ak ide o rozhodnutie podľa § 125 ods. 1 písm. e), f), i), j) a ods. 2, pravosť podpisu jediného spoločníka na tomto rozhodnutí musí byť úradne osvedčená. Podľa §4 ods. 2 vyhlášky č. 25/2004 Z. z. k návrhu na zápis sa prikladá listina, ktorou sa preukazuje vlastnícke právo alebo užívacie právo k nehnuteľnosti alebo jej časti, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo písomný súhlas vlastníka nehnuteľnosti alebo jej časti s úradne osvedčeným podpisom alebo písomný súhlas väčšiny podielových spoluvlastníkov nehnuteľnosti alebo jej časti, ak ide o podielové spoluvlastníctvo k nehnuteľnosti alebo jej časti počítanej podľa veľkosti ich podielov, s úradne osvedčenými podpismi; to neplatí, ak právo na užívanie nehnuteľnosti alebo jej časti, ktorá má byť ako sídlo zapísaná do obchodného registra, vyplýva z katastra nehnuteľností.
19. Registrový súd zistil, že návrh bol podaný na registrovom súde v zmysle ust.§ 6 ods.1 písm. c) Zák.č.530/2003 Z.z. o obchodnom registri v znení noviel, s poukazom na ust. § 4 ods. 2 vyhl. 25/2004 Z. z. a § 132 odsek 1 Z. č. 513/1991 Z. z. a , bez kompletných príloh ustanovených osobitným predpisom. Navrhovateľ požaduje zapísať zmenu sídla spoločnosti a zmenu adresy spoločníka a konateľa. Navrhovateľ opomenul priložiť rozhodnutie jediného spoločníka o zmene spoločenskej zmluvy - z rozhodnutia musí vyplývať zmena sídla spoločnosti a zmena adresy spoločníka a konateľa. Navrhovateľ nepredložil súdu listinu ktorou sa preukazuje vlastnícke alebo užívacie právo k nehnuteľnosti alebo jej časti , alebo súhlas vlastníka nehnuteľnosti, alebo jej časti s úradne overenými podpismi . 20. Z vyššie uvedených dôvodov registrový súd postupom podľa § 286 odsek 1 Civilného mimosporového poriadku námietky navrhovateľa zamietol, z dôvodu, že nie sú splnené podmienky na vykonanie zápisu. Poučenie: Proti tomuto uzneseniu možno podať odvolanie do 15 dní odo dňa doručeni na Mestskom súde Bratislava III, proti rozhodnutiu ktorého smeruje, a to vo dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

